CELEX: 31986R2341
Language: el
Date: 1986-07-25 00:00:00
Title: Κανονισμός (ΕΟΚ) αριθ. 2341/86 της Επιτροπής της 25ης Ιουλίου 1986 για δέκατη πέμπτη τροποποίηση του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές

Avis juridique important

|

31986R2341

Κανονισμός (ΕΟΚ) αριθ. 2341/86 της Επιτροπής της 25ης Ιουλίου 1986 για δέκατη πέμπτη τροποποίηση του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές  

Επίσημη Εφημερίδα αριθ. L 203 της 26/07/1986 σ. 0017 - 0017 Φινλανδική ειδική έκδοση: Κεφάλαιο 3 τόμος 21 σ. 0167  Σουηδική ειδική έκδοση: Κεφάλαιο 3 τόμος 21 σ. 0167 

***** ΚΑΝΟΝΙΣΜΟΣ (ΕΟΚ) αριθ. 2341/86 ΤΗΣ ΕΠΙΤΡΟΠΗΣ  της 25ης Ιουλίου 1986  για δέκατη πέμπτη τροποποίηση του κανονισμού (ΕΟΚ) αριθ. 1528/78 περί λεπτομερειών εφαρμογής του καθεστώτος ενισχύσεως για τις αποξηραμένες ζωοτροφές  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1117/78 του Συμβουλίου της 22ας Μαΐου 1978 περί κοινής οργανώσεως της αγοράς στον τομέα των αποξηραμένων ζωοτροφών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και ιδίως το άρθρο 6 παράγραφος 3,  Εκτιμώντας:  ότι το άρθρο 10 του κανονισμού (ΕΟΚ) αριθ. 1528/78 (3), όπως τροποποιήθηκε τελευταία από τον κανονισμό (ΕΟΚ) αριθ. 3760/85 (4), καθόρισε το ύψος της εγγύησης που πρέπει να κατατεθεί στην περίπτωση που χορηγείται ένα πιστοποιητικό συμπληρωματικής ενίσχυσης, το οποίο βεβαιώνει τον προκαθορισμό του ποσού της συμπληρωματικής ενίσχυσης· ότι, λαμβάνοντας υπόψη την πρόβλεψη της εξέλιξης των τιμών στη διεθνή αγορά, καθώς και το επίπεδο της ενίσχυσης που μπορεί να προκληθεί, είναι απαραίτητο να αυξηθεί αυτό το ποσό·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 10 παράγραφος 1 του κανονισμού (ΕΟΚ) αριθ. 1528/78 οι όροι «10 ECU ανά τόνο» και «5 ECU ανά τόνο» αντικαθίστανται αντίστοιχα από τους όρους «20 ECU ανά τόνο» και «10 ECU ανά τόνο ».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 25 Ιουλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 142 της 30. 5. 1978, σ. 2.  (2) ΕΕ αριθ. L 362 της 31. 12. 1985, σ. 8.  (3) ΕΕ αριθ. L 179 της 1. 7. 1978, σ. 10.  (4) ΕΕ αριθ. L 356 της 31. 12. 1985, σ. 65.